सैंचुरी प्लाईबोर्ड के खिलाफ 15 से संघर्ष शुरू करेगी संघर्ष कमेटी
हरियाना | इलाकासंंघर्ष कमेटी सैंचुरी प्लाईबोर्ड फैक्टरी के विरुद्ध संघर्ष तेज करेगी। सोमवार को सूर्य पैलेस में हुई मीटिंग में कमेटी मेंबर गुरदीप सिंह खुनखुन, वीर प्रताप सिंह राणा और मास्टर ओम सिंह सटिआना, कामरेड महिन्द्र खैरड़ ने शिरकत की और 15 मार्च से फैक्टरी के खिलाफ निरंतर धरना देने फैसला लिया गया। वक्ताओं ने कहा कि फैक्टरी के अधिकारी झूठे हथकंडे अपनाकर सरकार और लोगों को झूठा प्रचार कर गुमराह कर रहे हैं। एमडीएफ बनाने के समय जिन रसायनों को यूज किया जाएगा, उससे पानी तथा वातावरण के प्रदूषित होने के साथ-साथ कई बीमारियां पैदा होंगी। फैक्टरी के अधिकारियों की ओर से सरकार के पास अनेकों किस्म के दिए गए घोषणापत्र झूठे सिद्ध हुए हैं। उन्होंने बताया कि नेशनल ग्रीन ट्रिब्यूनल दिल्ली में दायर किए गए केस की अगली सुनवाई 11 मार्च को है। इस मौके पर सरपंच सतविन्द्र सिंह नियाजियां, सरपंच बलविन्द्र सिंह नूरतलाई, नंबरदार मनजीत सिंह, मास्टर अमरीक सिंह, सरपंच दविन्द्र सिंह, सरपंच जसविन्द्र सिंह, सरपंच महिन्द्र सिंह, जगदीश लाल शर्मा, हरभजन सिंह, लखविन्द्र सिंह, हरप्रीत बाली, सतवंत सिंह, जोगिन्द्र सिंह, मंगत राम, दर्शन सिंह, सरताज सिंह गिल आदि हाजिर थे।
hin_Deva hin_Deva